તેના કરતાં વધારે ચિંતાની વાત કોરિયાની ભૂમિ પર યુદ્ધ ના થાય તેની છે. કિમ જેટલી જ ચિંતા શી જિનપિંગને પણ છે, કેમ કે કાર્યવાહી કરવાના બહાને બે કે ત્રણ લાખ અમેરિકન સૈનિકો દક્ષિણ કોરિયામાં આવી જાય તે સ્થિતિ ચીનને ચિંતાજનક લાગે. ચીન આવી સ્થિતિ પેદા ના થાય તે માટે પ્રયત્નોમાં છે. જાણકારો એવું પણ કહે છે કે ચીનની સલાહ અનુસાર જ ઉત્તર કોરિયાએ વલણ બદલ્યું છે અને ઢીલું કર્યું છે અને અણુક્ષમતાના મુદ્દે વાટાઘાટો કરવા માટે તૈયારી દાખવી છે. વાટાઘાટો ચાલતી હોય તો અમેરિકા પાસે દળો મોકલવાનું કોઈ બહાનું રહે નહિ.